શહેરમાં ભણતર પૂરું કરીને વંશ સાત વર્ષ બાદ પોતાના ગામ આવી રહ્યો હતો. છેલ્લા બે વર્ષથી તો બાને પત્ર લખવાનું પણ નહીંવત્ થઇ ગયું હતું. એટલે તેણે ગામ જવાનું નક્કી કર્યું. વંશ પોતાની પ્રિયતમાની વાત બાને કરવા માટે પણ ઉત્સાહિત હતો. આખરે એના વિના જીવવુંય દુષ્કર જ હતું. પણ, વંશને ક્યાં ખબર હતી કે નિયતિએ કઈ રમત આદરી હતી!.. એના જીવનનો એક હિસ્સો હતી એની ‘બા’. પોતાની બધી જ ટેવ, આદતો, પસંદ-નાપસંદ એમની જ પ્રતિકૃતિ હતી.